દશરથ બિહારના એક એવા નાનકડા ગામમાં રહે છે જે ગામની આડશમાં એક મોટો પર્વત છે. પાણીથી માંડીને દવા સુધ્ધાં જેવી જરૂરી ચીજવસ્તુઓ લેવા માટે આ પર્વત પાર કરીને બીજી બાજુ જવું પડે છે. એક વખત દશરથની વાઇફ ફગુણિયા દેવી પર્વતની પેલે પાર આવેલા ગામમાં કામ માટે જવા નીકળે છે, પણ પર્વત પર ઠેસ લાગતાં તે નીચે પછડાય છે અને તેનું મોત થાય છે. પત્નીને જીવથી પણ વધુ ચાહતો દશરથ નક્કી કરે છે કે તે આ પર્વત સાથે દુશ્મની નિભાવશે અને એ પર્વત તોડીને એમાંથી રસ્તો બનાવશે. હેતુ ગુસ્સો કાઢવાનો છે, પણ એ હેતુમાં ભલાઈ પણ છુપાયેલી છે. દશરથના આ નિર્ણયથી પહેલાં ગામ, પછી તાલુકો, પછી જિલ્લો અને છેલ્લે જગત આખું તેને ગાંડો ગણી લે છે; પણ દુનિયાની નજરે ગાંડો ગણાતો દશરથ બાવીસ વર્ષની કમરતોડ મહેનત પછી એ પહાડ તોડીને એમાંથી રસ્તો ઊભો કરે છે. જે કામ સરકારે કરવાનું હોય એ કામ પત્નીના પ્રેમમાં એકલા હાથે દશરથ પાર પાડે છે.